Foto: O‘zbekiston Rio–2016 Olimpiada o‘yinlari ochilish marosimida

Avval xabar berganimizdek, Braziliyaning Rio-de-Janeyro shahrida XXXI yozgi Olimpiada o‘yinlarining tantanali ochilish marosimi bo‘lib o‘tdi.
Jamoalar alifbo tartibida paydo bo‘la boshladi: dunyoning 207 mamlakatidan kelgan 12 mingga yaqin sportchi “Marakana” stadioni bo‘ylab qadam tashladi. O‘zbekiston bayrog‘ini boks bo‘yicha jahon chempioni Bahodir Jalolov olib chiqdi. “Jahon” axborot agentligi ushbu lahzalarni fotolavhalarga jamladi.




Eslatib o‘tamiz, Olimpiada o‘yinlarida O‘zbekistondan 100 ga yaqin sportchi ishtirok etmoqda. Ular sportning akademik eshkak eshish, badiiy gimnastika, baydarka va kanoeda eshkak eshish, boks, dzyudo, yengil va og‘ir atletika, sport gimnastikasi, stol tennisi, suzish, taekvondo (WTF), tennis, trampolin, o‘q otish, erkin va yunon-rum kurashi kabi sport turlari bo‘yicha o‘tkaziladigan bellashuvlarda mamlakat sharafini himoya qiladi.